Η επίδραση ενός προγράμματος άσκησης στο χρόνιο οσφυϊκό πόνο μη συγκεκριμένης αιτιολογίας
Creators: name: Καραθανάση, Κωνσταντίνα Ιωάννη
Publisher: name: Aristotle University of Thessaloniki
Year: 2022
Subjects: Χρόνιος πόνος μη συγκεκριμένης αιτιολογίας
Οσφυϊκή μοίρα
Άσκηση
Non specific pain
Low back
Exercise

description: Ο χρόνιος, μη ειδικής αιτιολογίας οσφυϊκός πόνος αποτελεί μια από τις πιο διαδεδομένες μορφές μυοσκελετικού άλγους τις τελευταίες δεκαετίες. Η άσκηση έχει φανεί πως λειτουργεί θετικά στην προαγωγή της υγείας, μέσα από την βελτίωση της ποιότητας ζωής και της μείωσης του πόνου. Η βιβλιογραφία φαίνεται να μην έχει καταδείξει συγκεκριμένο πρωτόκολλο ασκήσεων έως τώρα αναφορικά με τον συγκεκριμένο ασθενή πληθυσμό. Σκοπός της παρούσας έρευνας είναι, να εξετάσει την αποδοτικότητα συνδυαστικής προσέγγισης ασκήσεων κορμού και διατάσεων για την μείωση του πόνου και την βελτίωση της ποιότητας ζωής σε ασθενείς με μη ειδικής αιτιολογίας οσφυϊκό πόνο. 20 ασθενείς χωρισμένοι σε δυο γκρουπ των 10. Η παρέμβαση διήρκησε 8 εβδομάδες και πραγματοποιούταν 3 φορές την εβδομάδα για 60 λεπτά. Πριν την έναρξη του πειράματος, όλοι οι συμμετέχοντες συμπλήρωσαν τα ερωτηματολόγια σχετικά με την ποιότητα ζωής και την κλίμακα του πόνου. Επιπροσθέτως, υποβλήθηκαν σε 3 τεστ πεδίου (Time up and go test, sit and reach &amp; back endurance). Τα αποτελέσματα έδειξαν πως η ομάδα παρέμβασης είχε στατιστικά σημαντικές διαφορές τόσο στο ερωτηματολόγιο επισκόπησης υγείας (SF-36) , όσο και στο ερωτηματολόγιο εκτίμησης πόνου (Short term McGill). Όσων αφορά τα τεστ πεδίου, στατιστικά σημαντικές διαφορές βρέθηκαν επίσης στην ομάδα παρέμβασης. Τα ευρήματα της έρευνας επιβεβαιώνουν την αρχική υπόθεση της θετικής επίδρασης της άσκησης στην ποιότητα ζωής και στην μείωση του πόνου. Η βιβλιογραφία έχει ξεκάθαρα θέσει την σημασία της άσκησης για την προαγωγή της υγείας. Τέλος, η ενεργητική παρέμβαση και η συμμετοχή του ασθενή στην διαδικασία της αποκατάστασης και διαχείρισης του χρόνιου οσφυϊκού πόνου μη ειδικής αιτιολογίας αποτελεί βασικό πυλώνα, ο οποίος πρέπει να λαμβάνεται υπόψιν κατά την διαμόρφωση ενός πρωτοκόλλου ασκήσεων.
description: Chronic, unspecific low back pain is one of the most prevalent forms of musculoskeletal pain in modern world. Exercise has shown to act positively in life promotion, through enhancing quality of life and decreasing chronic pain. The literature has yet to indicate a specific exercise protocol that tackles the problem within this specific patient group. The aim of this study is to evaluate the efficacy of a mixed protocol of specific core strength exercises as well as stretching techniques for the decrease in pain and increase in quality of life in patients with unspecific chronic low back pain. 20 patients, split in 2 groups of 10 each. The first group underwent an exercise protocol that lasted for 8 weeks, 3 days per week for 60 minutes. The other group received no treatment. Before the beginning of the experiment, participants filled in SF-36, the questionnaire for quality of life as well as Mcgill short term version for pain level. Additionally, they performed 3 functional tests, Time up and go, sit and reach &amp; back endurance). Results showed that there was a statically significant difference between the two groups in both variables of quality of life and pain. For the functional tests, there was again statistically significant difference between the 2 groups. These findings, come to agree with initial hypothesis of this study and the literature about the positive influence of exercise in quality of life and pain reduction. It is well established that exercise has a positive impact in life. Active participation of the patient in their rehabilitation procedure of the non-specific low back pain is suggested to be one of the most important pillars to take into account when formulating an exercise protocol.